પ્રમુખ મુકુંદભાઈ મહેતાએ સૌને આવકારતાં, સહકાર બદલ આભાર માનતાં સૌને હર્ષપૂર્વક બિરદાવ્યા. મહેમાન કલાકાર શિવલાલ સૂક જેઓ રાજકોટ (ભારત)ના વતની આપણી સંસ્થાના સભ્ય જગદીશ (બકુલાબહેન) પટેલની ભલામણથી આવ્યા હતા તેમણે હાસ્ય રંગથી ભરપૂર જોક્સની શરૂઆત કરી દીધી. સાથે સાથે શાયરી લલકારી અને તેમના નાટકની પણ વાત કરી. ભારતમાં પ્રસિદ્ધ થયેલું તેમનું નાટક ‘જીવન સંધ્યા’ કે જેમાં તેમણે મુખ્ય પાત્રનો અભિનય કર્યો હતો તે નાટકના થોડા હૃદયદ્રાવક ડાયલોગની રજૂઆત કરી. સૌએ સૂકને તાળીઓના ગડગડાટથી વધાવી લીધા.